b'\n_START_ARTICLE_\nLa\xc5\xa1ka \xc5\xbeaba\n_START_SECTION_\nZna\xc4\x8dilnosti\n_START_PARAGRAPH_\nZadnji kraki so zelo dolgi, kar omogo\xc4\x8da dobro skakanje. Hrbet je svetlo rjav s svetlo vzdol\xc5\xbeno progo. Ob straneh glave ima temno sen\xc4\x8dno pego. Gobec je o\xc5\xa1iljen, zenica pa vodoravna. Samci imajo debelej\xc5\xa1e sprednje noge. Zraste do pribli\xc5\xbeno 5 cm. Samci kvakajo po\xc4\x8dasi.\n_START_SECTION_\n\xc5\xbdivljenjski prostor\n_START_PARAGRAPH_\nLa\xc5\xa1ka \xc5\xbeaba \xc5\xbeivi na kopnem v vla\xc5\xbenih habitatih. Najdemo jo v svetlih listnatih in me\xc5\xa1anih gozdovih. V \xc4\x8dasu parjenja se zadr\xc5\xbeujejo v toplej\xc5\xa1ih vodah.\n_START_SECTION_\nRazmno\xc5\xbeevanje\n_START_PARAGRAPH_\nLa\xc5\xa1ke \xc5\xbeabe se razmno\xc5\xbeujejo v marcu. Oploditev je zunanja. Mrest le\xc5\xbei pod vodno gladino in ima obliko kepe. Jaj\xc4\x8deca imajo premer 2-3 mm.\n_START_SECTION_\nRaz\xc5\xa1irjenost\n_START_PARAGRAPH_\nRaz\xc5\xa1irjena je v severni Italiji in ju\xc5\xbeni \xc5\xa0vici. V Sloveniji jo najdemo le v Vipavski dolini in na obmo\xc4\x8dju Gori\xc5\xa1kih brd.\n_START_SECTION_\nOgro\xc5\xbeenost\n_START_PARAGRAPH_\nLa\xc5\xa1ka \xc5\xbeaba je uvr\xc5\xa1\xc4\x8dena na rde\xc4\x8di seznam IUCN kot ranljiva vrsta (V) in je v Sloveniji zavarovana vrsta. Ogro\xc5\xbeata jo predvsem izsu\xc5\xa1evanje in onesna\xc5\xbeevanje vod, kjer odlaga mrest.'